前掠翼

前掠翼係機翼嘅一種。同後掠翼相反，前掠翼嘅前緣同後緣都係向前掠嘅，即係話機翼設計中心線同機身垂直線嘅夾角係鈍角。

特性
同後掠翼飛行器相比，前掠翼具有升阻比更大、空氣動力學效率更高、控制面同飛機重心距離較短等優勢。但係前掠翼亦都有一個缺陷：機翼結構無後掠翼咁穩定，受機翼發散性影響更大，對機翼材料強度嘅要求因此高過後掠翼好多。最初嘅前掠翼飛機就係因為恁爾需要用重材料製造機翼，令到飛行性能大受影響。直到近代複合材料廣泛應用之後，前掠翼飛機先至再次進入設計師嘅視線。

歷史
有史可考嘅第一批有動力前掠翼飛機，係1930年代中國設計師喺白俄裔設計師康斯坦正·列禾域治·扎夏勒程高嘅指導下設計嘅「研驅零式機」、「研驅一式機」和「研驅二式機」三種飛機，其中「研驅一式機」重成功進行過試飛。不過由於抗戰形勢唔明朗，對前掠翼飛機嘅研究亦都不了了之。1944年，兩面受敵嘅納粹德國亦都推出徂第一架前掠翼噴氣式飛機Ju 287，但係由於種種原因，Ju 287直到戰爭結束都未能夠進入量產。

今日，前掠翼飛機嘅代表作包括美國嘅X-29試驗機同埋蘇聯/俄羅斯嘅蘇－47「金雕」戰鬥機。

圖片

類:飛機